  Анжелика Тихонова корреспондент Ижкарын улӥсьёс егитъёслэн но студентъёслэн XIX дунне фестивальзылы талисман малпаны быгатозы. Конкурсъя ужъёсты 2017-тӥ арын 15-тӥ южтолэзёзь кутозы. Пыр-почгес верамын радъясьёслэн нимлыко вотэс бамазы. Конкурсэ пыриськыны быгато 18-ысен 35 аресозь егит адямиос. Ӵектосын вормисез 14-тӥ оштолэзе ялозы. Тужгес усто эскизэз малпась егитъёслэн но студентъёслэн XIX дунне фестивалязы пыриськоз. Со 2017-тӥ арын 14-ысен22-тӥ коньывуонозь Сочиын ортчоз. Сое дунтэк интыялозы, сюдозы, со сяна со пӧртэм мастер-классъёсы, ӵенгешонъёсы, урам эктонъёсы пыриськыны, лулчеберет ужрадъёсы, экстрим-парке ветлыны, дуннеысь 150 кунъёсысь адямиосын тодматскыны быгатоз. Талисманэз кылдытонъя конкурслэн финалистъёсыз ужрадлэн пусъёсыныз синпель кузымъёс басьтозы. Талисманлы ас суредъёсыныды ужъёсты келяны луэ symbol@russia2017.com адресъя. Тегъёс: Лулчеберет Сочи егитъёс Удмуртия Мерлык  